Općinsko vijeće Općine Kneževi Vinogradi , temeljem odredbi  čl. 28. st. 1. Zakona o zaštiti i spašavanju («Narodne novine»  174/04, 79/07, 38/09 i 127/10) i čl.32. Statuta Općine 
Kneževi Vinogradi («Službeni glasnik» 3/13) na svojoj 25.sjednici održanoj 27.12.2016. godine donosi: 


SMJERNICE ZA ORGANIZACIJU  I  RAZVOJ
SUSTAVA  ZAŠTITE  I  SPAŠAVANJA  NA  PODRUČJU
OPĆINE  KNEŽEVI VINOGRADI U 2017. GODINI


	Na temelju Analize stanja sustava zaštite i spašavanja na području Općine Kneževi Vinogradi (za 2016.godinu) a u skladu sa razmjerom opasnosti, prijetnji i posljedica opasnosti od nesreća, većih nesreća i katastrofa utvrđenih Procjenom ugroženosti civilnog stanovništva, materijalnih i kulturnih dobara, te u cilju zaštite svega navedenog, donose se ove Smjernice za organizaciju i razvoj sustava zaštite i spašavanja na području Općine Kneževi Vinogradi u 2017. godini .	
	Smjernice se odnose na slijedeće :

1. PLANSKI  DOKUMENTI 

	Temeljem odredbi iz čl. 28. do 29.b. gore spomenutog Zakona o zaštiti i spašavanju («Narodne novine RH» br.: 174/04, 79/07, 38/09 i 127/10)  utvrđena je obveza izrade Procjene ugroženosti i Plana zaštite i spašavanja na području Jedinica lokalne i područne (regionalne) samouprave.
	Imajući to u vidu, treba naglasiti da je u Općini Kneževi Vinogradi (kako je to navedeno u toč. II Analize stanja sustava zaštite i spašavanja…) Općinsko vijeće Općine Kneževi Vinogradi usvojilo je Procjenu ugroženosti civilnog stanovništva, materijalnih i kulturnih dobara na području Općine Kneževi Vinogradi. 
Temeljem te Procjene izrađen je, i na Općinskom vijeću usvojen, Plan zaštite i spašavanja civilnog stanovništva, materijalnih i kulturnih dobara za područje Općine Kneževi Vinogradi.
Redovno se vrši ažuriranje podataka u spomenutom Planu - kad su u pitanju pravne osobe važne za zaštitu i spašavanje na području Općine, odnosno odgovorne osobe u tim pravnim osobama. U tijeku je usklađivanje tog Plana s Pravilnikom o metodologiji za izradu procjena ugroženosti i planova zaštite i spašavanje («Narodne novine» 38/08 i 118/12). 

2. CIVILNA ZAŠTITA   ( stožeri, zapovjedništva i postrojbe civilne zaštite)

	Temeljem odredbi čl.9. st.1. Pravilnika o mobilizaciji i djelovanju operativnih snaga zaštite i spašavanja («Narodne novine» 40/08 i 44/08) Općinsko vijeće Općine Kneževi Vinogradi je nakon provedenih lokalnih izbora u svibnju 2013.godine imenovalo Stožer zaštite i spašavanja na području Općine Kneževi Vinogradi.

Također je temeljem čl.21. spomenutog Pravilnika o Općini je donijeta i Odluka o imenovanju Povjerenika civilne zaštite, za koje su - temeljem preporuke Državne uprave za zaštitu i spašavanje Područnog ureda Osijek određeni aktualni Predsjednici Mjesnih odbora na području Općine Kneževi Vinogradi. 

U siječnju 2014.godine izrađen je Plan civilne zaštite u Općini Kneževi Vinogradi, a ranije je donijeta i Odluka o ustrojstvu postrojbe civilne zaštite opće namjene, te njena smotra. Izvršena je i edukacija njenih članova o zadacima i ulozi te postrojbe u zaštiti i spašavanju, kao i upis rasporeda u tu postrojbu u njihove vojne iskaznice. U svakom pogledu je bila uspješna provjera efikasnosti njihovog djelovanja (kao i pripadnika DVD-ova s područja Općine) za vrijeme opasnosti od poplava tijekom kolovoza i rujna ove godine.
	Dalje aktivnosti, te opremanje i obuka članova spomenute Postrojbe bit će izvršena u skladu s navedenim Pravilnikom, a Proračunom Općine Kneževi Vinogradi za 2017.godinu bit će osigurana i odgovarajuća financijska sredstva za tu namjenu.
 
3. VATROGASTVO

	Kaо i dosad, i u 2017.godini je predviđeno dalje poboljšavanje  materijalno-tehničkih uvjeta za rad Dobrovoljno vatrogasnih društava na području Općine Kneževi Vinogradi. 
Tome će svakako značajno doprinijeti i uvjeti koji su stvoreni završetkom obnove i opremanjem, Vatrogasnog doma u  Karancu.
	Cilj svega navedenog je podizanje spremnosti dobrovoljnih vatrogasnih društava, ali i vatrogastva općenito, za što efikasnije djelovanje u jedinstvenom sustavu zaštite i spašavanja na području Općine Kneževi Vinogradi u 2017.godini.
	Vjerujemo da će tome svoj pun doprinos dati i ovlašteni vatrogasci - nakon edukacije i njihovog ustrojstva u sustav zaštite od požara Općine Kneževi Vinogradi.
 
4. SKLONIŠTA

	Na području Općine Kneževi Vinogradi postoji javno sklonište u podrumskom dijelu Doma kulture u Kneževim Vinogradima, no isto nije u funkcionalnom stanju. Unatoč tome, u urgentnim slučajevima za zbrinjavanje stanovništva se mogu koristiti drugi objekti.
 Tu prije svega imamo u vidu prostore u okviru Domova kulture, Osnovnih škola, Dječjih vrtića, Sportskih dvorana, Nogometnih igrališta i sl., i u koje bi se u slučaju ukazane potrebe moglo zbrinuti oko 2.000 osoba.

5. UDRUGE GRAĐANA OD ZNAČAJA ZA ZAŠTITU  I  SPAŠAVANJE

	Udruga građana od značaja za zaštitu i spašavanje (gorska služba spašavanja, planinari, kinolozi, radioamateri, aero-klubovi i dr.)  na području Općine Kneževi Vinogradi nema. Međutim u poslovima zaštite i spašavanja ljudi i materijalnih dobara možemo računati na slijedeće udruge registrirane na području Općine:

· Sportsko ribolovno društvo «Udičar» Zmajevac,
· Lovačko društvo «Srndać» Kneževi Vinogradi,
· Lovačko društvo «Trčka»  Zmajevac,
· Lovačko društvo «Srndać» Karanac,
· Udruga mladeži «Zanto» Karanac,
· Udruga žena «Izvor» Kneževi Vinogradi,
· Mađarska udruga mladeži Hercegszolosy Mihaly Kneževi Vinogradi.

6. SLUŽBE I PRAVNE OSOBE KOJE SE ZAŠTITOM I SPAŠAVANJEM BAVE U OKVIRU REDOVNE DJELATNOSTI

	Zakonodavac je utvrdio, da okosnicu sustava zaštite i spašavanja predstavljaju one službe i pravne osobe koje se zaštitom i spašavanjem bave u okviru redovne djelatnosti.
	Od njih, na području Općine Kneževi Vinogradi djeluju:

· Zdravstvena ambulanta Kneževi Vinogradi, te Zdravstvena ambulanta u Zmajevcu - koje rade u okviru Doma zdravlja Beli Manastir,
      -    Veterinarska ambulanta  Kneževi Vinogradi  -  koja radi u okviru  Veterinarske stanice  
Beli Manastir,
· Ljekarna Kneževi Vinogradi, te Ljekarna Zmajevac - koje rade u okviru Zdravstvene ustanove  Ljekarna Beli Manastir.
      
      Treba napomenuti, da je financiranje njihovih programa i djelatnosti kojima se bave,  obaveza osnivača navedenih pravnih osoba.
     Općina Kneževi Vinogradi planira da u 2017.godini učestvuje u financiranju aktivnosti vezanih za zaštitu i spašavanje na svom području s ukupno 371.000,00  kn.
     Od tog iznosa biti će izdvojeno: 
-Dobrovoljnim vatrogasnim društvima Općine Kn.Vinogradi…………………270.000,00 kn
-Javnoj profesionalnoj vatrogasnoj postrojbi Beli Manastir……………………..50.000,00 kn
-Vatrogasnoj zajednici Baranje…………………………………………………..15.000,00 kn
-za civilnu zaštitu…………………………………………………………………10.000,00 kn
-Hrvatskoj gorskoj službi spašavanja-Stanici Osijek………………………………4.000,00 kn
-Gradskom društvu crvenog križa Beli Manastir………………………………….22.000,00 kn

KLASA   :  810-01/16-01/15
URBROJ :  2100/06-01-04/08-16-01
Kneževi Vinogradi, 27.12.2016.

